מרגרט נייט

**מרגרט א. נייט** (באנגלית: **Margaret E. Knight**; ה-12 בפברואר 1838 עד ה-12 באוקטובר 1914) הייתה ממציאה אמריקאית, הידועה בעיקר בגלל המצאת שקית הנייר שטוחת התחתית. היא כונתה בעבר "הממציאה המפורסמת ביותר במאה ה-19".

## חיים מוקדמים
מרגרט נייט נולדה ב-14 בפברואר 1838 בעיירה יורק במדינה מיין בארצות הברית, לאביה ג'יימס נייט ואמה האנה טיל. לאחר שאביה נהרג, כשהייתה צעירה, היא עברה עם משפחתה למנצ'סטר ניו המפשייר. היא קיבלה השכלה בסיסית, אך היא ואחיה עזבו את בית הספר כדי לעבוד בחוות כותנה.
בגיל 12 מרגרט הייתה עדה לתאונת עבודה במפעל הכותנה בה עובד נדקר למוות על ידי בוכייר בעל ראש פלדה שעף מנול אריגה. בעקבות כך, ושבועות ספורים לאחר המקרה, מרגרט המציאה מנגנון בטיחות עבור הנול שלאחר מכן הוטמע בנולים בחוות כותנה אחרות במנצ'סטר. מרגרט מעולם לא רשמה פטנט על מנגנון הבטיחות ותפקודו המדויק אינו ידוע כיום, אך ככל הנראה זה היה מנגנון אשר היה עוצר את פעולת הנול כאשר הסירה (בוכייר) נשברה או שהמנגנון היה חוסם פיזית את הסירה כאשר אחת הייתה נשברת ועפה. בעיות רפואיות שהתגלו אצלה מנעו ממנה להמשיך לעבוד בחוות הכותנה ובהמשך שנות צעירותה עבדה במספר עבודות שונות הכוללות גם שיפוץ ביתי, צילום וחריטה.

## קריירה
נייט עברה לעיר ספרינגפילד, מסצ'וסטס בשנת 1867 והועסקה על ידי חברת שקיות נייר קולומביאנית. בשנת 1868, נייט המציאה מכונה המסוגלת לקפל ולהדביק נייר בצורת שקיות הנייר החומות השטוחות המוכרות לקונים היום. נייט בנתה מודל מעץ של מכונה זו, אך זה לא הספיק לצורך רישום פטנט על המכונה. לשם כך, היא הזדקקה למודל מברזל. צ'ארלס אנן, אשר שהה בחנות של המכונה בזמן שהמודל מברזל היה בבנייה, גנב את המודל של נייט והוציא על מכשיר זה פטנט. נייט החלה בהליכים משפטיים בנוגע לגנבת פטנט זה והוענק לה פטנט בשנת 1871. בשיתוף פעולה עם איש עסקים ממסצ'וסטס, נייט הקימה את החברה Eastern Paper Bag Co.
במהלך הקריירה שלה, נייט המציאה עוד מספר פטנטים כגון: מנגנון מספור, מנוע סיבובי ועוד.

## המשך חייה ומורשתה
מרגרט מעולם לא נישאה, ונפטרה בגיל 76 ב-12 באוקטובר 1914. לוח הערכה המכיר במרגרט נייט כ"האישה הראשונה שקיבלה פטנט בארצות הברית" ומכיר בה על החזקת 87 פטנטים בארצות הברית נתלה בעיר מולדתה פרמינגהם. לאמיתו של דבר, נייט לא הייתה האשה הראשונה לרשום פטנט בארצות הברית. מרי קיז או האנה סלייטר זכו לכבוד זה.

## פטנטים

קובץ:US109224-Improvement in paper-feeding machines (2).jpg|שיפור במכונת הזנת ניירות, 1870
קובץ:US220925-Paper bag machine (4).jpg|שיפור במכונת שקיות הנייר, 1879
קובץ:US436358-Sole cutting machine (1).jpg|מכונת חיתוך סוליות נעליים, 1890
קובץ:US494784-Sole cutting machine (1).jpg|מכונת חיתוך סוליות נעליים, 1893
קובץ:US521413-Reel (2).jpg|סליל השראה, 1894
קובץ:US527205-numbering machine (1).jpg|מנגנון מספור, 1894
קובץ:US519333-Window frame with sash (1).jpg|מסגרת לחלון עם משקוף, 1894
קובץ:US716903-Compound rotary engine (2).jpg|מנוע סיבובי, 1902
קובץ:US717869-Rotary engine (1).jpg|מנוע סיבובי, 1902
קובץ:US720818-Rotary engine. (1).jpg|מנוע סיבובי, 1902
קובץ:US743293-Automatic tool for boring or planing concave or cylindroidal surfaces (2).jpg|כלי אוטומטי עבור תכנון משטחים קעורים או גליליים, 1903
קובץ:US1068781-Internal combustion engine (2).jpg|מנוע בעירה פנימית, 1913


## ראו גם

* Continental Paper Bag Co. v. Eastern Paper Bag Co.



* Francis Wolle


## לקריאה נוספת
*מרגרט נייט באתר היא-סטוריה

*10 נשים ששינו את ההיסטוריה (ו-10 גברים שקיבלו על כך את הקרדיט) באתר און-לייף

## קישורים חיצוניים

* דף ממציא בהיכל התהילה של הממציאים בארצות הברית (אנגלית)
* פטנטים על שם מרגרט נייט (אנגלית)
* 
* 

## הערות שוליים

קטגוריה:אמריקאים ילידי מיין
קטגוריה:ממציאות
קטגוריה:ממציאות אמריקאיות
קטגוריה:ממציאים אמריקאים
קטגוריה:אמריקאיות שנולדו ב-1838
קטגוריה:אמריקאים שנולדו ב-1838
קטגוריה:אמריקאיות שנפטרו ב-1914
קטגוריה:אמריקאים שנפטרו ב-1914